Source: https://tuki.ukkopro.fi/hc/fi/articles/360004803032-Onnistuuko-verkkolaskutus-
Timestamp: 2020-05-29 00:48:23+00:00
Document Index: 23070711

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ']

Voiko toiminimellä lähettää verkkolaskuja? – UKKO Pro Tuki
Toiminimellä laskutus
Kuinka tehdä myyntilasku UKKO Pro palvelussa?
Voinko toiminimellä lähettää laskuja ulkomaille?
Voiko toiminimellä lähettää verkkolaskuja?
16. lokak. 2019, 12.02
Verkkolasku on laskun toimitustapa, jonka avulla laskut päätyvät aina suoraan asiakkaan kirjanpitojärjestelmään.
Toiminimellä voi lähettää laskuja samalla tapaa kuin millä tahansa muullakin yritysmuodolla.
UKKO Pro toiminimen kirjanpitopalvelu mahdollistaa todella helpon ja nopean verkkolaskujen lähettämisen.
UKKO Pro -palvelussa voit lähettää sekä vastaanottaa verkkolaskuja suoraan järjestelmästä. Verkkolaskutus kuuluu palvelun kuukausimaksuun. Verkkolasku on yrityksen väliseen (B2B) laskutukseen tarkoitettu sähköinen lasku, jonka tiedot välitetään konekielisessä muodossa laskuttajalta vastaanottajalle. Verkkolasku on kustannustehokas sekä ympäristöystävällinen tapa laskuttaa ja suosittelemme verkkolaskun käyttöä aina kun mahdollista.
Kun rekisteröidyt UKKO Pro:n käyttäjäksi, saat meiltä automaattisesti verkkolaskujen vastaanotto-osoitteen sekä pystyt lähettämään verkkolaskuja omalla verkkolaskuosoitteella (OVT-tunnus). Verkkolaskuosoite rakentuu Suomen verohallinnon tunnuksesta 0037 sekä y-tunnuksesta ilman väliviivaa. Verkkolaskuosoite voi myös joissain tapauksissa olla pidempi, mikäli yritys on määrittänyt tietylle kustannuspaikalle tai alatasolle oman tunnisteensa.
Esimerkkinä yritys, jonka y-tunnus on 1234567-8, verkkolaskuosoite on 003712345678. Muista kuitenkin varmistaa, että laskutettava yritys vastaanottaa verkkolaskuja. Yrityksen verkkolaskuosoitteen sekä välittäjätunnuksen voit hakea yrityksen nimellä tai y-tunnuksella esimerkiksi TIEKEn ylläpitämästä verkkolaskuosoitteistosta.
Uutta laskua luodessa voit valita, lähetätkö laskun sähköpostitse, postitse, lataamalla tai verkkolaskuna. Kun syötät laskutettavan yrityksen y-tunnuksen, hakee järjestelmämme jo valmiiksi tiedon yrityksen verkkolaskuosoitteesta, mikäli se on julkisesti saatavilla TIEKEn verkkolaskuosoitteistosta. Valitse laskun esikatseluvaiheessa laskun lähetystavaksi verkkolasku jolloin laskusi kulkeutuu suoraan vastaanottajan järjestelmään.
Voit myös vastaanottaa verkkolaskut suoraan UKKO Pro -järjestelmään ilmoittamalla laskuttajalle verkkolaskuosoitteesi sekä välittäjätunnuksesi laskuttajalle.
Näät oman verkkolaskuosoitteen UKKO Pro -järjestelmässä kohdassa Asetukset > Ostolaskujen asetukset. Kun ilmoitat laskutustietosi laskuttajalle, muistathan ilmoittaa verkkolaskuosoitteen lisäksi myös välittäjätunnuksen, joka on 003723327487.